CONCACAF Gold kup

**CONCACAF Gold kup** (španski: *Copa de Oro de la CONCACAF*) je međunarodno nogometno takmičenje  nacionalnih nogometnih ekipa članica CONCACAF-a za određivanje kontinentalnog prvaka Kariba, Sjeverne i Centralne Amerike.

CONCACAF Gold kup se uglavnom održava svake druge godine. Izuzetak su bili turnir 1996. koji se održao nakon treće godine i turnir 2003. godine koji se održao nakon godinu dana. Pobjednici dva CONCACAF Gold kupa igraju baraž za odlazak na Kup konfederacija. U slučaju da jedna ekipa osvoji dva uzastopna prvenstva pravo odlaska na Kup konfederacija stiče bez igranja baraža.

## Historija 
mini|desno|260px|Pobjednici CONCACAF Gold kupa.
### CONCACAF šampionat prije CONCACAF Gold kupa 
CONCACAF je osnovan u sadašnjem obliku 18. septembra 1961. godine. Prethodno je bio podijeljen u manje regionalne podjele. Do tada su glavni savezi bili *Confederacion Centroamericana y del Caribe de Futbol (CCCF)* koji je osnovan 1938. godine (sastojao se od Centralne Amerike i većine Kariba) i *nogometnog saveza Sjeverne Amerike (NAFC)* osnovanog 1946. godine (koji se sastojao od Sjeverne Amerike a članice su bile SAD, Meksiko, Kanada i Kuba). Svaka konfederacija je održavala svoje takmičenje: CCCF prvenstvo i NAFC prvenstvo. CCCF prvenstva su se održala 10 puta u periodu od 1941. do 1961. godine kojeg je Kostarika osvojila sedam puta (1941, '46, '48, '53, '55, '60, '61), a po jednom El Salvador (1943), Panama (1951) i Haiti (1957). NAFC prvenstvo se održalo četiri puta: prvobitno 1947. i 1949. godine i kasnije, nakon 41 godinu odsustva; 1990. i 1991. godine. Meksiko je NAFC prvenstvo osvajio tri puta (1947, '49, '91) te Kanada jednom (1990).

### CONCACAF prvenstvo 
Nakon osnivanja CONCACAF konfederacije u sadašnjem obliku 1961. godine spajanjem NAFC-a i CCCF-a počelo se sa održavanjem kontinentalnog nacionalnog prvenstva. Prvo prvenstvo se održalo dvije godine nakon nastanka CONCACAF konfederacije u kojem je El Salvador izabran kao prva zemlja domaćin (1963). Prvi pobjednik prvenstva je bila Kostarika. *The CONCACAF Campeonato de Naciones*, kako se tada prvenstvo zvalo, održavalo se svake dvije godine u periodu 1963-1973. Drugo prvenstvo (1965) koje je održano u Gvatemali osvojio je Meksiko. Prvenstvo 1967. godine koje je održano u Hondurasu je osvojila Gvatemala. Prva reprezentacija koja se drugi put okrunila zlatnom medaljom je bila Kostarika. Ovo je bio i prvi naslov za nekog organizatora CONCACAF prvenstva. Dvije godine poslije i Meksiko je po drugi put osvojio prvenstvo koje se održalo prvi put na Karibima, na Trinidad i Tobagu. Sljedeće prvenstvo je održano 1973. na Haitiju kojeg je osvojio domaćin. Ovaj šampionat je ujedno bio i prvi u nizu kvalifikacija za Svjetsko prvenstvo 1974. Sljedeća dva prvenstva održana 1977. i 1981. su osvojili domaćini Meksiko i Honduras. Posljednja dva šampionata 1985. i 1989. godine su održana na području cijelog kontinenta bez fiksnog domaćina a pobjednici su bili Kanada i Kostarika.

### CONCACAF Gold kup 
Nakon ukidanja CONCACAF prvenstva CONCACAF konfederacija je opet 1990. kreirala takmičenje koje će odlučiti o novom kontitnetalnom šampionu. Ovaj događaj je imenovan kao CONCACAF Gold kup, a prvi domaćin novog kontinentalnog prvenstva su bile Sjedinjene Američke Države. Zemlja domaćin je ujedno postala i prvi prvak novog kontinentalnog takmičenja. Sljedeća tri šampionata je osvojio Meksiko (1993, 1996. i 1998). Na Gold kupu 1996. godine po prvi put je učestvovala ekipa koja nije članica CONCACAF-a Brazil. 

Nakon 2000. godine broj učesnika na Gold kupu sa dotadašnjih 8 je povećan na 12 ekipa. Ujedno je povećan i broj pozivnica za ekipe koje nisu članice CONCACAF-a. Pobjednik prvenstva je bila Kanada pobijedivši u finalu Kolumbiju. Nakon tog prvenstva uslijedila je dominacija Meksika i Sjedinjenih Američkih Država koje su ujedno ekipe sa najviše šampionskih naslova.

## Rezultati 
(ekipe sa pozivnicom napisane u *italiku*)
**1** Kostarika i Jamajka rezultatom 1–1 i nakon produžetaka podijelile treće mjesto.
**2** Više se nisu igrale utakmice za treće mjesto. Poraženi polufinalisti su tu poziciju dijelile.

## Spisak reprezentacija po broju osvojenih medalja 
:*Domaćin* za tu godinu
:1Ekipe koje su dobile pozivnicu za učešće na CONCACAF Gold kupu
:2Utakmica za treće mjesto nije igrana te je dodijeljena poraženim ekipama u polufinalu

## Učestvovanja reprezentacija i njihovi rezultati 
;Legenda
***1.** – Prvak
***2.** – Viceprvak
***3.** – Treće mjesto
***4.** - Četvrto mjesto
***ČF** – Četvrtfinale
***GF** – Grupna faza takmičenja

## Vječna tabela (1991-2013) 
## Statistike, nagrade i rekordi igrača 
### Lista strijelaca svih vremena 
## Selektori osvajači CONCACAF Gold kupa 
## Reference 
## Vanjski linkovi 
* *CONCACAF Gold kup na zvaničnoj stranici CONCACAF konfederacije* 
* *CCCF and Concacaf Championships, rsssf.com*
* *Gold Cup, rsssf.com*

*